kardosdrur/scandi-wiki huggingface dataset:
Bjarkemål

Bjarkemål (Bjarkamál in fornu) er et nordisk heltedigt fra omkring år 1000 e.Kr. Nogle få strofer eksisterer - i islandsk overlevering - og resten er kendt fra Saxos gendigtning på latin. Det handler om Rolf Krakes nederlag i Lejre, og beskrives i en dialog mellem to af Rolf Krakes tolv berserker Bodvar Bjarke (deraf navnet) og Hjalte. Sangen "Sol er oppe" er Grundtvigs version af digtet.

Det er et dansk, eller måske rettere et nordisk digt. Saxo skriver, at han har oversat det til latin fra folkesproget. Vi ved, at der fandtes et Bjarkemål på folkesproget, men formen er en anden. Det oprindelige digt må have været, som vi kender de norrøne digte: Skarpskårent, lakonisk og med stavrim, mens Saxos er ordrigt og bredt malende med 298 heksametre, det versemål, som bl.a. de store antikke heltedigte Iliaden, Odysseen og Æneiden er skrevet på. Snorre fortæller, at Tormod Kolbrunarskald på kong Olavs opfordring kvad "det gamle Bjarkemål" om morgenen før slaget på Stiklestad.

I Bjarkemål har Rolf Krake gjort svenskerne skatskyldige, men de ødelægger kongesædet Lejre med en list, som minder om den trojanske hest hos Homer: Vognene, der skal bringe skatterne til Lejre, er nemlig fyldt med skjulte våben. Da svenskerne under Hjartvars ledelse ankommer til Lejre, inviteres de til fest og sørger for at holde sig ædru. Saxo har kombineret motiver fra det oprindelige, danske digt med motiver fra 2. sang i Æneiden, nyktomakhien, hvor Æneas fortæller Dido om grækeres og trojaneres kamp i Troja. Nyktomakhien er af nogenlunde samme længde som Bjarkemål og indeholder de samme elementer: Den trojanske hest/svenskernes indsmuglede våben, danskerne/trojanerne sover, da svenskerne/grækerne griber til våben og klimaks: Gudinden Venus viser Æneas, at det er guderne selv: Jupiter, Juno, Minerva og Neptun, der ønsker Trojas fald, og han bør derfor flygte. Tilsvarende viser Rolf Krakes søster Ruth Bjarke krigsguden Odin, med den forskel at synet af Odin bliver Bjarke og Hjaltes dødsøjeblik.

Berømt er optrinnet, hvor Bjarke sover dybt i hallen, mens hans fylgje eller dobbeltgænger i dyreham, bjørnen, kæmper på hans vegne udenfor. Da man endelig får Bjarke kaldt til kamp, er bjørnen forsvundet.

Digtet indledes med, at Hjalte vækker sine fæller til kamp:
Vaagner alle
Venner af Rolv,
vaagner alle
Ædlingens Mænd.
Tid er ej længer
ledig at ligge,
Dag er oppe,
Daad os vinker.

Hører mig, herlige
Helte alle,
ætstore Mænd,
som aldrig flyede.
Ej jeg jer vækker
til Vin eller Viv,
men til Hildes
haarde Leg.

Referencer

Eksterne henvisninger 
 Hele digtet på Heimskringla.no

Litterære kilder til nordisk mytologi
IVAO

IVAO, som er en forkortelse af International Virtual Aviation Organization, er en non-profit organisation dedikeret til at tilbyde flight simulator entusiaster fra hele verden mulighed for at flyve online via internettet, med rigtigt vejr og air traffic control 

IVAO er en virtuel verden af piloter og flyveledere, hvor man enten kan være pilot eller flyveleder.

Hvordan virker det? 
IVAO tilbyder forskellige ATC Servere og Voice-over-IP servere for piloter og flyveledere. Serverne er spredt rundt omkring i verden.

Piloter og flyveledere kan "se" hinanden og kommunikere via tekst eller verbalt (via Voice-over-IP serverne).

Programmerne og de systemer, der bruges (med undtagelse af flight simulator software'en, der bruges af piloterne), er udviklet af IVAO Development Division. Softwaren stilles gratis til rådighed til brug på IVAO's netværk.

Medlemmer 
IVAO har ultimo 2005 ca. 57.220 medlemmer.

IVAO organisationen dækker det meste af verden, idet der findes lokale IVAO strukturer (kaldet divisioner) i forskellige dele af verden. Disse divisioner bemandes af lokale medlemmer, og de udfører administration, support, vedligeholdelse og træning for den lokale region. De lokale divisioner refererer til IVAO's hovedafdeling (HQ Division).

De lokale divisioner tilbyder forskellige services til medlemmerne, rangerende fra air traffic control (flyveledelse) til specielle events, specielle operationer etc. og træning. 

Specielt lægges der vægt på træning af virtuelle piloter og virtuelle flyveledere. Trænere og censorer er ofte kvalificerede piloter eller flyveledere fra det virkelige liv. Der lægges meget vægt på at simulere den virkelige verdens air traffic control så nøje som muligt, men i en sjov, venlig og afslappet atmosfære.

Software 
IVAOs software er udviklet af et dedikeret udviklingsteam. Målet med softwareudviklingen er at sikre den fremtidige on-line simulering på IVAO's netværk. IVAO understøtter, at uafhængige udviklere leverer software, der er kompatibelt med IVAO.

En liste over brugbare flight simulatorer (For flyvning) på IVAO's netværk:
 Microsoft Flight Simulator (alle versioner fra FS98 der bruger SquawkBox), FS2002 og FS2004, der bruger IvAp (software udviklet af IVAO)
 X-Plane, der bruger XSquawkBox og X-IvAp 
 PS1, der bruger SB747
 Fly!, der bruger SquawkBox for Fly

Endvidere ATC klienten IvAc (for air traffic controllers), der kører på alle versioner af Windows.

Eksterne links 
 IVAO homepage 
 IVAO forums 
 IVAO Public Relations afdeling 
 IVAO hjemmeside for programudviklerne 
 Den danske division 

Luftfartsorganisationer
Internationale organisationer
Etableret i 1998
Landsdommer

Landsdommer var før 1805 betegnelse for et juridisk (dømmende) medlem af  landstinget. Fra 1919 er det titlen på en dommer i Vestre Landsret, Østre Landsret eller Søndre Landsret. Desuden er der ansat én landsdommer ved Grønlands Landsret.

Se også 

Dommer

Retspersonale
Titler i Rangfølgens klasse 3
Anders Bentsen Bille

Anders Bentsen Bille (født 4. april 1477, død 23. oktober 1555), dansk rigsråd.

Bille var en søn af Bent Bille. Hans første hustru var Pernille Krognos, datter af den rige Oluf Stigsen Krognos til Bollerup og Anne Mouritsdatter Gyldenstjerne. Hustruen døde i 1533.

Han var 1502 arkelimester (dvs. anfører for artilleriet) under den senere Christian 2.s togt i Västergötland.

Han fik 1505 Stegehus med Møn i pant og udmærkede sig her 1510 ved Steges forsvar mod lübekkerne.

I 1508 havde han rodet sig ind i en alvorlig sag, da han i hidsighed på Helsingborg Slot "kom for Skade og ihjelslog" en skånsk adelsmand, Niels Hack til Hækkebjærg, og tilmed mens både kongen og ærkebiskoppen var tilstede. Først i 1513 fik han ved blodpenge til slægtningene udsonet dette.

Ved Christian 2.s kroning blev Bille slået til ridder og blev, måske allerede i slutningen af denne konges regeringstid, optaget i rigsrådet. Efter at kongen i april 1523 havde forladt landet, sluttede Bille sig til Frederik 1. Han fik Stevns Herred, hvor hans gård Søholm lå, i pant, blev indsat som statholder for Sjælland og fik som sådan, i forening med Johan Rantzau, den opgave at straffe de oprørske bønder, som flere steder rejste sig mod den ny regering.

Da grevens fejde brød i 1534, var Bille høvedsmand på Sjælland. Da han fra Stege ville ile til København, blev han nødt til at søge tilflugt på Søholm. Han måtte efter en kortvarig belejring overgive sig til grev Kristoffer, hvorpå Bille sluttede forlig med denne, svor ham troskab på Christian 2.s vegne, blev hans vigtigste rådgiver og havde stor del i, at den øvrige østdanske adel fulgte hans eksempel.

Den fremtrædende stilling hindrede dog ikke, at Bille, da modstanden voksede greven over hovedet, i januar 1535 blev fængslet, og at Søholm blev jævnet med jorden. Som mange andre adelsmænd førtes Bille senere som fange til Mecklenburg.

Da København juli 1536 havde overgivet sig til Christian 3., blev de mecklenburgske fanger overgivet til denne. Bille blev holdt i forvaring i Holsten og fik først i december dette år sin frihed og sine godser tilbage. Han mistede imidlertid alle sine forleninger og sin rigsrådsstilling, da Christian 3. betragtede hans tilslutning til grev Kristoffer som forræderi og brud på det løfte, som rigsrådet havde givet om at tage en af Frederik 1.s sønner til konge efter dennes død.

Med sin tilpasningsevne forstod han dog at rejse sig efter de store tab. I 1537 blev han på ny rigt gift. Hans anden hustru var Anne Lykke til Hverringe, datter af den da nyligt afdøde rigsråd Peder Lykke.

Da den indflydelse, de holstenske adelsmænd efter 1536 havde haft, atter fortog sig, blev Bille i 1540 genoptaget i Rigsrådet, fik Stege tilbage og indtog igen til sin død en anset stilling.

Anders Bentsen
Danskere i 1500-tallet
Personer i Dansk Biografisk Leksikon
Rigsråder fra Danmark
Riddere fra Danmark
Mordere fra Danmark
Officerer fra Danmark
Landsoverretten for Nørrejylland

Landsoverretten for Nørrejylland var fra 1805 til 1919 landsoverret for Jylland nord for Kongeåen (→ Nørrejylland). Domstolen havde sæde i Viborg i en bygning, som tidligere havde været en del af det kloster, der hørte til domkirken. I 1877 blev denne bygning nedrevet, og  Landsoverretten flyttede til det nyopførte rådhus, tegnet af Julius Tholle. Overretten kaldtes også Den kongelige Landsoverret i Viborg.   

Landsoverretten afløste Viborg Landsting i 1805. 
 
I 1919 blev landsoverretten nedlagt og i stedet oprettedes Vestre Landsret.

Historiske domstole og retter
Etableret i 1805
Ophørt i 1919
Viborg
Angora

Angora har flere betydninger:

 Ankara hed tidligere Angora.

Afledt af byen findes følgende:
 Angora (ged)
 Angora (kanin)
 Angora (kat)
 Angorauld er uld fra enten geden (mohair) eller kaninen.

Tv-serier:
 Drengene fra Angora eller Angora by Night, som begge præsenteres af Esben Pretzmann, Simon Kvamm og Rune Tolsgaard.

Se også
 Angola (flertydig)
Ålands lagting

Ålandsøernes landsting var det selvstyrende Ålands parlament i 1922-1992. 1. januar 1993 skiftede "landstinget" navn til "lagtinget". I 1919 havde Ålandsøerne et illegalt landsting.

Baggrunden 
I 1809 afstod Sverige både Åland og Finland til den russiske kejser. Sverige afstod også de dele af Västerbotten og Lapland, der ligger øst for Torne Elv. Derefter omdannede kejseren de afståede områder til Storfyrstendømmet Finland med sig selv som storfyrste. 
 
Efter at den sidste russiske kejser var blevet afsat i marts 1917 krævede de forskellige folkeslag i kejserriget ret til national selvbestemmelse. På et møde på Ålands Folkehøjskole i august 1917 forlangte udsendinge fra de ålandske kommunalbestyrelser, at øerne blev genforenet med Sverige. Ved en underskriftsindsamling blev kravet om genforening støttet af over 95 procent af den voksne befolkning. 
  
I 1919 vælger ålændingene et landsting, der dog ikke bliver anerkendt af de finske myndigheder. 
 
Sagen om genforening med Sverige går i hårdknude. I 1921 afgør Folkeforbundet, at øerne skal tilfalde Finland. Betingelserne er: 
 Ålandsøerne skal afmilitariseres og være neutrale.
 Øerne skal have indre selvstyre under et folkevalgt landsting. 
 Åland skal være et rent svensksproget område med sin egen kultur. Der må ikke forsøges nogen form for "forfinskning". 
  
Den 9. juni 1922 træder det nyvalgte ålandske landsting sammen til sit første møde.

Ålands lagting i dag 

Den 1. januar 1993 tager landstinget navneforandring til Ålands lagting. Dette ting har i dag 30 medlemmer fra syv forskellige partier. 

Siden 1970 har landstinget/lagtinget haft sine egne repræsentanter i Nordisk Råd. I nogle sager optræder ålændingene i Nordisk Råd som en selvstændig delegation. I andre sager en de ålandske repræsentanter en del af Finlands delegation.

Socialdemokraten Camilla Gunell var lantråd, dvs. leder af Landskabsregeringen i 2011 - 2015.

Mandatfordeling 
Efter valget i oktober 2011 er seks partier repræsenteret i lagtinget:

 Åländsk Center: 7 lagtingsmedlemmer
 Liberalerna på Åland: 6 
 Ålands socialdemokrater: 6 
 Obunden samling: 4 
 Moderaterna: 4
 Ålands Framtid: 3 

Ålandsøernes politiske partier er alle uafhængige af udenlandske partier.

Noter

Eksterne henvisninger 
 Lagtingets hjemmeside 

Finland
Ting
Lagting, Ålands
Parlamenter
Autobahn (album)

Autobahn (på dansk 'Motorvej') er et album af den tyske gruppe Kraftwerk. Albummet udkom i 1974, og blev produceret af Conny Plank. Albummet blev udgivet i 1974 under Philips pladelabel. I 1985 købte Warner Bros. rettighederne og genudgav albummet.
Den 22.24 minutter lange titelsang Autobahn er et af Kraftwerks mest kendte, og var den første af mange sange der koncentrerede sig om et bestemt tema.
Autobahn var på mange måder et vendepunkt for Kraftwerk. Albummet var et brud med den krautrock-orienterede stil der havde kendetegnet de tre forgående plader. Kraftwerk begyndte at bruge keyboards og syntheseizere i stedet for konventionelle instrumenter, og albummet blev det sidste hvor guitaristen Klaus Roeder medvirkede. Samarbejdet med produceren Conny Plank ophørte ligeledes efter pladens udgivelse, idet gruppen begyndte at producere deres plader selv i Kling Klang studiet i Düsseldorf.

Album cover 
Coveret blev malet af Emil Schult, en ven af bandet, der også illustrerede plakaten der følger med Kraftwerks tredje album Ralf und Florian. Maleriet forestiller en firesporet motorvej i et idylliseret tysk landskab med bjerge og solnedgang i horisonten. På vejen kører en Mercedes Limousine og en Folkevogn.

Spor 
Side 1:
 Autobahn (22:42)
Side 2:
 Kometenmelodie 1 (6:20)
 Kometenmelodie 2 (5:45)
 Mitternacht (3:40)
 Morgenspaziergang (4:00)

Album fra 1974
Kraftwerk-album
Stege Kirke

Stege Kirke (egentlig Sct. Hans Kirke) ligger i Stege i Stege Sogn.

Stege kirke er en rødstenskirke bygget i første halvdel af 1200-tallet af munkesten og i romansk stil.
Bygherren var sandsynligvis Jakob Sunesen. Kirken bestod dengang af apsis, kor og skib. Senere blev et tårn føjet til.

I gotisk tid, 1460-1525, blev kirken udvidet til den størrelse, den har i dag. Udvidelsen i 1400-tallet skete efter en påsat brand.

På korets nordside blev et sakristi opført ved arkitekt H.B. Storcks hovedrestaurering af kirken i årene 1907-1909.

Kirken har kalkmalerier fra flere perioder med de ældste omkring skibets vinduer. Et felt på midterskibets nordre væg stammer fra 1300-tallet. I koret findes dekorationer fra 1400-tallet. Udsmykningen af selve skibet er ifølge en indskrift på østvæggen fra 1494.

Døbefonten er fra 1625 og af sandsten. Foden er nyere og af træ. På kummens sider er der tre kridstensrelieffer, som forestiller Jesu omskærelse, Jesu dåb og Jesus, der lader de små børn komme til sig. Stenen er gråmalet og forgyldt. Dåbsfadet af nysølv er fra 1721.

Orglet er bygget af Paul Gerhard Andersen i 1966 og har 25 stemmer.

I kirken hænget en kopi af linieskibet Justitia. Skibet blev bygget af den norske sømand Hans Larsen fra Bergen. I 1718 blev skibet skænket til kirken. Kirkeskibet nedtages for vedligeholdelse een gang hvert 10. år af den forening, der er dannet med det formål. Alle år, der ender på "8", er således "justitiaår".

Kirken har 500 siddepladser

Umiddelbart ved siden af kirken ses Morten Reenbergs Gård, en historisk præstegård, der i dag tjener som kirkekontor og mødesale.

Eksterne henvisninger 

 Stege Kirke  hos Nordens Kirker
 Stege Kirke hos KortTilKirken.dk
 Stege Kirke i bogværket Danmarks Kirker (udg. af Nationalmuseet)

Kirker i Roskilde Stift
Kirker i Præstø Amt
Kirker på Møn
Kirke
Verden er fuld af børn

Verden er fuld af børn er en dansk film fra 1980.
Manuskript Aase Schmidt og Henrik Herbert.
Instruktion Aase Schmidt.
Blandt de medvirkende kan nævnes:

Karen-Lise Mynster
Jesper Christensen
Lane Lind
Per Pallesen
Solbjørg Højfeldt
Kurt Ravn
Ghita Nørby
Preben Lerdorff Rye
Astrid Villaume
Lars Lunøe
Lars Knutzon
Asta Esper Hagen Andersen
Margrethe Koytu
Søren Thomsen
Geert Vindahl
Kirsten Cenius
Lisbet Lundquist
Kjeld Nørgaard
Finn Nielsen
Lotte Olsen
Sisse Reingaard

Eksterne henvisninger 
 

Danske film fra 1980
Danske vandkraftværker



Litteratur 

 Claus Bech-Petersen: "Vandmøller på vej" (Jyllandsposten, 28.12.1990)
 Steen B. Böcher: "Vandkraftens udnyttelse i det sydlige Nørrejylland før og nu; En erhvervsgeografisk Undersøgelse" Kulturgeografiske Skrifter bd. 3; Det kongelige danske Geografiske Selskab. Disputats, Københavns Universitet 1942. 409 s.

Eksterne henvisninger 
 Steen B. Böcher: "Danmarks Elektrificering" (Geografisk Tidsskrift, Bind 47; 1944, s. 1-40)
Arbil

Arbil (på kurdisk: Hewlêr, ; ; gammelsyrisk: ܐܲܪܒܝܠ) er en by i det nordlige Irak. Arbil er hovedbyen i provinsen Arbil og udgør sammen med Mosul, Sulaymaniyah og dele af Kirkuk hovedbyerne i Iraks kurdiske område. Byen er Kurdistans hovedstad og største by. Der bor ca. 1,5 million i Arbil. Den ligger 80 kilometer øst for Mosul.

Etymologi 
Selv om stavemåden ofte ses som Erbil og Irbil, er udtalen Arbil – næsten med rul på r-et. Byens kurdiske navn er Hewlêr, også set stavet Hawler.

Historie 

Arbil er en ældgammel by og det historiske museum viser genstande fra oldtiden. Byen dateres til 2300 f.Kr. Det aramæiske navn Arbile betyder "fire guder" på det semitiske sprog: "arba" (fire) og "ile" (guder). I den assyriske tid hedder den Arbela og var et vigtigt religiøst område for gudinden Ishtar.

Arbil var en del af Persien i mange århundreder. Byens navn bliver nogle gange knyttet til slaget 1. oktober 331 f.Kr. mellem Alexander den Store og Dareios III af Persien. Det endte med et katastrofalt nederlag for Persien, og det blev efterfølgende en del af det seleukidiske imperium. Arbil var hovedstaden i fyrstendømmet Adiabene. I det 1. århundrede konverterede Adiabene til jødedommen og senere til kristendommen. Den første biskop Peqida blev ordineret i 104 e.Kr. Byens kristne historie fra 104 - 544 er beskrevet i "Arbelas Krønike".
 
I år 141 kom Arbil under Partherriget. Fra 195 var det i en kort periode under Rom, men kom igen under persisk styre under sassaniderne frem til de arabiske erobringer i det 7. århundrede.

I løbet af middelalderen blev Arbil et betydeligt handelsområde på ruten mellem Bagdad og Mosul. En international lufthavn blev åbnet efteråret 2005 med ruter til Dubai, Frankfurt og Istanbul. Med åbningen af Austrians normale rute til Wien 11. december 2006 blev rejser til Arbil betydeligt lettere. Der er mange flyruter fra de skandinaviske lande til Arbil.

Efter 2003 – og Irakkrigens afslutning – har byen Arbil oplevet en enorm økonomisk vækst. Et byggeboom har ramt byen og resten af Sydkurdistan (Kurdisk Irak).
Byen er med små 1,5 millioner mennesker blevet en metropol og er den hurtigst voksende by i området. Byens centrum (udenfor den ældste bydel med ringmur) er blevet kraftigt moderniseret med parker og indkøbscentre.

Referencer

Eksterne henvisninger 

 
Kurdistan
Semitiske ord og vendinger
Ali Boumnijel

Ali Boumnijel (født 13. april 1966) er en tunesisk målmand i fodbold, som bl.a. spillede for landsholdet i VM 2002.

Referencer

Eksterne henvisninger 
 

Fodboldspillere fra Tunesien
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Edmílson Gomes

Edmílson Gomes, hvis rigtige navn er José Gomes Edmilson, er en brasiliansk-italiensk tidligere fodboldspiller, født 10. juli 1976. Han spillede gennem sin karriere for blandt andet São Paulo FC og Palmeiras i hjemlandet, franske Olympique Lyon og FC Barcelona og Villarreal CF.

Edmílson har et italiensk pas, som gav ham ret til at spille i EU som europæisk spiller. 

Edmílson vandt statsmesterskabet for São Paulo FC og er blevet fransk og spansk mester med henholdsvis Olympique Lyon og FC Barcelona.

Under sin tid i FC Barcelona havde han to alvorlige skader.

Klubber 

 1994-2000 – FC Sao Paulo
 2000-2004 – Olympique Lyon
 2004-2008 – FC Barcelona
 2008-2009 – Villarreal CF
 2009-2010 – Palmeiras
 2010-2011 Real Zaragoza
 2011 Ceará

Mesterskaber 
 Verdensmester 2002 med det brasilianske landshold
 Mesterskabet for staten São Paulo 1998 og 2000 med FC São Paulo 
 Copa Conmebol i 1994 med FC São Paulo
 Sydamerikansk mester i 1996 med FC São Paulo
 Fransk mester i 2002, 2003 og 2004 med Olympique Lyon
 Spansk mester i 2005 med FC Barcelona

Eksterne henvisninger 

Fodboldspillere fra Brasilien
Deltagere ved verdensmesterskabet i fodbold 2002
Fodboldspillere fra Olympique Lyon
Fodboldspillere fra FC Barcelona
Fodboldspillere fra Villarreal CF
Fodboldspillere fra Real Zaragoza
Verdensmestre i fodbold
Casanova (flertydig)

Casanova kan hentyde til flere artikler:
 Giacomo Casanova – en italiensk eventyrer.

Film 
 Casanova (film fra 1990) – en dansk film fra 1990.
 Casanova (film fra 2005) – en amerikansk film fra 2005.
Llanfairpwllgwyngyllgogerychwyrndrobwllllantysiliogogogoch

Llanfairpwllgwyngyllgogerychwyrndrobwllllantysiliogogogoch  er en walisisk landsby på øen Anglesey (walisisk: Môn), som også er navnet på det grevskab byen ligger i.

Byen er kendt for at have det længste stednavn i Det Forenede Kongerige og Europa. Byen har også det tredjelængste stednavn i verden.

Llanfairpwllgwyngyllgogerychwyrndrobwllllantysiliogogogoch er det uofficielle navn for byen. Llanfairpwllgwyngyll er det officielle navn med "kun" tyve bogstaver (17 i det walisiske alfabet, hvor "ll" og "ch" er enkeltbogstaver).
Bynavnet forkortes "Llanfairpwll" af walisisktalende og "Llanfair PG" af dem der taler engelsk. Lokalt kaldes den blot "Llanfair".

Byen har også været i Guinness' Rekordbog for at have det længste navn på en jernbanestation. 
Der har været forsøg på at slå rekorden bl.a.:
Gorsafawddacha'idraigodanheddogleddollônpenrhynareurdraethceredigion 
og
Llanhyfryddawelllehynafolybarcudprindanfygythiadtrienusyrhafnauole,
men ingen af disse navne er blevet officielt anerkendt.

Betydningen for bynavnet er:
"[Skt.] Marias kirke i sænkningen ved den hvide hassel nær en stærk hvirvelstrøm og [Skt.] Tysilios kirke nær den røde hule".

Sådan udtales den lange version af bynavnet: Llan-'vair pul-guin-'gil go-ger-'öch uörn-'drob ull-'llant tö-'si-li-o go-go-'goch.
I Mary Rodgers's og Stephen Sondheims sang "The Boy From..." fra revyen "The Mad Show", er bynavnet sangens pointe.

Galleri

Se også 
 Brfxxccxxmnpcccclllmmnprxvclmnckssqlbb11116
 Taumatawhakatangihangakoauauotamateapokaiwhenuakitanatahu
 Krungthepmahanakornamornratanakosinmahintarayutthayamahadilokphopnop- paratrajathaniburiromudomrajaniwesmahasatharnamornphimarnavatarnsathitsakkattiyavisanukamprasit.

Noter

Eksterne henvisninger 
 Byens hjemmeside

Byer i Wales
Hawaiiansk (sprog)

Hawaiiansk (hawaiiansk: ‘Ōlelo Hawai'i) er et sprog af austronesisk oprindelse og tæt beslægtet med polynesisk. Det tales i den amerikanske delstat Hawaii, der ligger midt i Stillehavet.

På hawaiiansk svarer Aloha! til et hej, et ord, der er kendt verden over.

Første del af ordet "Wikipedia" kommer fra hawaiiansk "wikiwiki", der betyder hurtig.

I Disneys tegnefilmserie "Lilo & Stitch" bruges der hawaiianske gloser. Bl.a. "Aloha" (hej), og "Ohana" (familie).

Austronesiske sprog
Hawaii